**BALATONSZEPEZD KÖZSÉG ÖNKORMÁNYZATA**

8252 Balatonszepezd, Árpád u. 27.

**Ügyiratszám:** BSZ/ 474-2 /2025.

* 1. **J E G Y Z Ő K Ö N Y V**

**Készült:** Balatonszepezd Község Önkormányzata Képviselő-testülete **2025. március 17-én 11.00 órakor** megtartott **nyilvános** üléséről

**Az ülés helye:** Balatonszepezd, Községháza – földszinti tárgyaló

(8252 Balatonszepezd, Árpád u. 27.)

**Jelen vannak:** Biró Imre polgármester

Varga József alpolgármester

dr. Temesvári Zsolt képviselő

**Igazoltan távol:** Inhof Tamás képviselő

Kiss István képviselő

**Tanácskozási joggal megjelent**:

dr. Kiss Balázs Tamás aljegyző, jegyzőkönyvvezető

Szántó Szilvia irodavezető

**Biró Imre polgármester:** Köszönti a nyilvános ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pont kerüljön megtárgyalásra.

**Napirend:**

**1) Pályázat benyújtása külterületi utak fejlesztésének támogatására**

*Előterjesztő: Biró Imre polgármester*

**NAPIREND TÁRGYALÁSA**

**1) Pályázat benyújtása külterületi utak fejlesztésének támogatására**

*Előterjesztő: Biró Imre polgármester*

**Biró Imre polgármester:** A Balatonszepezd 1871 és 1877 hrsz-ú helyi közutak felújítása érekében pályázatot javasol benyújtani. A pályázat keretében igényelni kíván támogatás összege 16.803.071 Ft, amelyhez az önkormányzat önerőként 4.340.597 Ft összeget biztosítana. A határidő rövid, holnapi napon be is kellene adni a pályázatot. Kérdezi, hogy valakinek van-e kérdése, észrevétele, hozzászólása?

*További kérdés, vélemény, javaslat, hozzászólás nem hangzik el, Biró Imre polgármester*

*a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 3 igen szavazattal**

**– egyhangúlag – az alábbi határozatot hozza:**

**31/2025. (III.17.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete pályázatot kíván benyújtani „**Külterületi utak fejlesztése**” elnevezésű felhívásra, „**KAP-RD43-1-25** kódszámú pályázati felhívásra „Balatonszepezdi külterületi út megújítása” címmel.

**A projekt megvalósításának helye:**

1. Balatonszepezd hrsz 1871
2. Balatonszepezd hrsz 1877

hrsz.-ú ingatlanok

A projekt költségvetése összesen bruttó 21.143.668 Ft, melyből:

- a pályázat keretében igényelni kíván támogatás összege: 16.803.071 Ft,

- az önkormányzat önerőként biztosít 4.340.597 Ft összeget.

Az önkormányzat a pályázat megvalósításához szükséges önerőt a 2025. és 2026. évi költségvetése terhére biztosítja.

A képviselő-testület felkéri a polgármestert, hogy gondoskodjon a pályázat benyújtása érdekében szükséges intézkedések megtételéről.

**Határidő:** 2025. március 18.

**Felelős:** polgármester

Több napirendi pont nem lévén Biró Imre polgármester megköszöni a rendkívüli nyilvános ülésen való részvételt, és azt **11.10 órakor** bezárja.

*K. m. f.*

|  |  |
| --- | --- |
| **Biró Imre**  polgármester | **dr. Varga Viktória**  jegyző |
| A jegyzőkönyv elkészítéséért felelős: | **dr. Kiss Balázs Tamás**  aljegyző |